Source: http://chaniatax.gr/epikairotita/epidotiseis/8-epixorhghsh-gia-neous-eleutherous-epaggelmaties-apo-ton-oaed.html
Timestamp: 2019-01-19 03:19:24+00:00
Document Index: 10927526

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Επιχορήγηση για νέους ελεύθερους επαγγελματίες από τον ΟΑΕΔ - Λογιστικό γραφείο στα Χανιά | Αντωνακάκης Βασίλης
Βρίσκεστε εδώ: Αρχική Επικαιρότητα Επιδοτήσεις Επιχορήγηση για νέους ελεύθερους επαγγελματίες από τον ΟΑΕΔ
Επιχορήγηση για νέους ελεύθερους επαγγελματίες από τον ΟΑΕΔ
1. Το άρθρο 90 του «Κώδικα για την Κυβέρνηση και τα Κυβερνητικά όργανα» που κυρώθηκε με το άρθρο πρώτο του Π.Δ. 63/2005 (ΦΕΚ 98/Α'), όπως ισχύει.
2. Τον Ν. 3614/2007 (ΦΕΚ 267/Α') «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 20072013» και ιδίως το άρθρο 10 παρ. 5 αυτού, όπως τροποποιήθηκε και ισχύει
3. Το Π.Δ. 368/1989 «Οργανισμός του Υπουργείου Εργασίας» (ΦΕΚ 163 Α'), όπως ισχύει.
4. Το Π.Δ. 475/1993 (ΦΕΚ 205/Α') «Σύσταση Γενικής Γραμματείας απασχόλησης και διαχείρισης κοινοτικών πόρων στο Υπουργείο Εργασίας» η οποία μετονομάσθηκε με το άρθρο 18 του Ν. 2224/1994 (ΦΕΚ 112/Α') σε Γενική Γραμματεία Διαχείρισης Κοινοτικών και Άλλων Πόρων και τροποποιήθηκε με το άρθρο 30 του Ν. 3762/2009 (ΦΕΚ75/ Α'), όπως ισχύει.
5. Το Β.Δ. 405/1971 (ΦΕΚ 123/Α') «Περί οργανώσεως, συγκροτήσεως και λειτουργίας των υπηρεσιών του ΟΑΕΔ», όπως ισχύει.
6. Τις διατάξεις του άρθρου 29 του Ν. 1262/1982 (ΦΕΚ 70 Α') «Για την παροχή κινήτρων ενίσχυσης της οικονομικής και περιφερειακής ανάπτυξης της χώρας και τροποποίησης συναφών διατάξεων» όπως ισχύει.
7. Τον Ν. 2956/2001 (ΦΕΚ 258/Α') «Αναδιάρθρωση ΟΑΕΔ και άλλες διατάξεις», όπως ισχύει.
9. Τον υπ' αριθμ. (ΕΚ) 1081/2006 Κανονισμό του Ευρωπαϊκού Κοινοβουλίου και του Συμβουλίου της 5ης Ιουλίου 2006 «για το Ευρωπαϊκό Κοινωνικό Ταμείο και την κατάργηση του Κανονισμού (ΕΚ) αριθ. 1784/1999», όπως ισχύει.
10. Τον υπ' αριθμ. (ΕΚ) 1083/2006 Κανονισμό του Συμβουλίου της 11ης Ιουλίου 2006 περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του Κανονισμού (ΕΚ) αριθ. 1260/1999, όπως ισχύει.
11. Τον υπ' αριθμ. (ΕΚ) 1828/2006 Κανονισμό της Επιτροπής της 8ης Δεκεμβρίου 2006 για τη θέσπιση κανόνων σχετικά με την Εφαρμογή του Κανονισμού (ΕΚ) αριθ. 1083/06 του Συμβουλίου περί καθορισμού γενικών διατάξεων για το ΕΤΠΑ, το ΕΚΤ και το Ταμείο Συνοχής και του Κανονισμού (ΕΚ) 1080/06 του Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο Περιφερειακής Ανάπτυξης, όπως ισχύει.
12. Τον υπ' αριθμ. (ΕΚ, Ευρατόμ) 1605/2002 Κανονισμό του Συμβουλίου «Για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων».
13. Τον υπ' αριθμ. (ΕΚ) 1998/2006 Κανονισμό της Επιτροπής για τις ενισχύσεις ήσσονος σημασίας (de minimis).
14. Την υπ' αριθμ. 7725/28.03.2007 απόφαση της Ευρωπαϊκής Επιτροπής περί έγκρισης του Εθνικού Στρατηγικού Πλαισίου Αναφοράς (Κωδικός CCI 2007GR16UNS001).
15. Την υπ' αριθμ. C/2007/553412.11.2007 απόφαση της Ευρωπαϊκής Επιτροπής για την έγκριση του Επιχειρησιακού Προγράμματος «Ανάπτυξη Ανθρώπινου Δυναμικού 2007-2013» του Υπουργείου Απασχόλησης και Κοινωνικής Προστασίας (Κωδικός CCI 2007GR05UPO001).
16. Την υπ' αριθμ. 10/28.12.2010 απόφαση της Επιτροπής Παρακολούθησης του Επιχειρησιακού Προγράμματος «Ανάπτυξη Ανθρώπινου Δυναμικού» 2007-2013 για την έγκριση της τροποποίησης του εν λόγω Επιχειρησιακού Προγράμματος.
17. Τον Ν. 2362/1995 (ΦΕΚ 247/Α') «Περί Δημοσίου Λογιστικού, ελέγχου των δαπανών του Κράτους και άλλες διατάξεις», όπως ισχύει.
18. Το Ν.Δ. 356/1974 (ΦΕΚ 90/Α') «Περί Κώδικος Εισπράξεως Δημοσίων Εσόδων», όπως ισχύει.
19. Το Π.Δ. 113/2010 «Ανάληψη υποχρεώσεων από τους διατάκτες» (ΦΕΚ Α' 194).
20. Το Π.Δ. 186/1992 (ΦΕΚ 84/Α') «Κώδικας Βιβλίων και Στοιχείων», όπως ισχύει.
21. Τον Ν. 3386/2005 (ΦΕΚ 212/Α') «Είσοδος, διαμονή και κοινωνική ένταξη υπηκόων τρίτων χωρών στην Ελληνική Επικράτεια», όπως ισχύει.
22. Την υπ' αριθμ. 36952/1275/08 (ΦΕΚ 986/Β') κοινή απόφαση των Υπουργών Εσωτερικών, Οικονομίας και Οικονομικών και Απασχόλησης και Κοινωνικής Προστασίας για την Τροποποίησή της με αριθμό 107900/16.03.2001 όμοιας απόφασης, ως ίσχυε, περί Σύστασης και Λειτουργίας Ειδικών Υπηρεσιών «Συντονισμού και Παρακολούθησης Δράσεων Ευρωπαϊκού Κοινωνικού Ταμείου» και «Εφαρμογής Συγχρηματοδοτούμενων Ενεργειών από το Ευρωπαϊκό Κοινωνικό Ταμείο», με σκοπό την αναδιάρθρωσή τους, σύμφωνα με τις διατάξεις του Ν. 3614/2007.
23. Την υπ' αριθμ. 25253/2235/08 (ΦΕΚ 603/Β') κοινή απόφαση των Υπουργών Εσωτερικών, Οικονομίας και Οικονομικών και Απασχόλησης και Κοινωνικής Προστασίας για την Τροποποίηση της υπ' αριθμ. 118267/14.12.2000 όμοιας απόφασης, ως ίσχυε, περί Σύστασης και Λειτουργίας Ειδικής Υπηρεσίας Διαχείρισης Επιχειρησιακού Προγράμματος «ΑΠΑΣΧΟΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», με σκοπό την αναδιάρθρωσή της, σύμφωνα με τις διατάξεις του Ν. 3614/2007 η οποία μετονομάζεται σε Ειδική Υπηρεσία Διαχείρισης (Διαχειριστική Αρχή) του Επιχειρησιακού Προγράμματος «Ανάπτυξη Ανθρώπινου Δυναμικού».
24. Την υπ' αριθμ. Υ48/9.7.2012 (ΦΕΚ 2105/Β') απόφαση του Πρωθυπουργού «Καθορισμός αρμοδιοτήτων στον Αναπληρωτή Υπουργού Οικονομικών Χρήστου Σταϊκούρα».
25. Την με αριθμ. 30182/ΕΥΣ 4441/12-7-2010 κοινή υπουργική απόφαση του Υπουργού Οικονομίας, Ανταγωνιστικότητας και Ναυτιλίας, με θέμα "Εκχώρηση αρμοδιοτήτων διαχείρισης για πράξεις του Επιχειρησιακού Προγράμματος «Εθνικό Αποθεματικό Απροβλέπτων» στην Ειδική Υπηρεσία Διαχείρισης του Ε.Π. «Ανάπτυξη Ανθρώπινου Δυναμικού» και στον "ΟΡΓΑΝΙΣΜΟ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ"», με την οποία ο ΟΑΕΔ ορίζεται Ενδιάμεσος Φορέας Υλοποίησης πράξεων κρατικών ενισχύσεων υπό τον συντονισμό και την εποπτεία της Ειδικής Υπηρεσίας Διαχείρισης του Ε.Π. «Ανάπτυξη Ανθρώπινου Δυναμικού» (ΦΕΚ 1094 Β') όπως ισχύει.
26. Την υπ' αριθμ. 14053/ΕΥΣ 1749 (ΦΕΚ 540/Β'/27.03.2008) Υπουργική απόφαση του Υπουργού Οικονομίας και Οικονομικών με θέμα «Υπουργική απόφαση συστήματος διαχείρισης», όπως εκάστοτε ισχύει.
27. Την υπ' αριθμ. 2/34255/0022/6.6.2001 (ΦΕΚ 746/Β') κοινή απόφαση των Υπουργών Οικονομικών και Εργασίας και Κοινωνικών Ασφαλίσεων, όπως ισχύει, β) την υπ' αριθμ. 2854/1.7.2008 απόφαση του Δ.Σ. του ΟΑΕΔ και γ) την υπ' αριθμ. 2/96072/0022/4.1.2012 (ΦΕΚ 4/Β') όμοια απόφαση, που αφορούν στους διενεργούμενους ελέγχους από τον ΟΑΕΔ.
29. Το ισχύον θεσμικό και κανονιστικό πλαίσιο, εθνικό και κοινοτικό, που αναφέρεται στην υλοποίηση και διαχείριση προγραμμάτων.
30. Την ισχύουσα φορολογική νομοθεσία και ιδίως το νομότυπο των φορολογικών στοιχείων και παραστατικών σύμφωνα με τον ΚΒΣ.
31. Το γεγονός ότι από τις διατάξεις της παρούσας απόφασης προκαλείται δαπάνη ύψους 52.800.000 ευρώ περίπου σε βάρος του κρατικού προϋπολογισμού, η οποία ανέρχεται σε 24.000.000,00 ευρώ περίπου για το τρέχον οικονομικό έτος, σε 20.000.000,00 ευρώ περίπου για το έτος 2013 και 8.800.000,00 για το έτος 2014. Για την ανωτέρω δαπάνη έχει εγγραφεί πίστωση ύψους 500.000.000,00 στον ΚΑΕ 2493 «Επιχορηγήσεις για την καταπολέμηση της ανεργίας» στον εγκεκριμένο προϋπολογισμό του ΟΑΕΔ έτους 2012 και για τα επόμενα οικονομικά έτη θα προβλεφθούν οι αντίστοιχες πιστώσεις. Η δαπάνη που προκύπτει από τη διενέργεια ελέγχων δεν μπορεί να εκτιμηθεί εκ των προτέρων, καθόσον εξαρτάται από πραγματικά γεγονότα (αριθμός πραγματοποιούμενων ελέγχων, κλπ.) για την οποία έχουν εγγραφεί οι απαιτούμενοι πιστώσεις στον προϋπολογισμό του ΟΑΕΔ έτους 2012 (ΚΑΕ 4419) και για τα επόμενα οικονομικά έτη θα προβλεφθούν αντίστοιχες πιστώσεις. Η δαπάνη από τη διενέργεια των ελέγχων δεν αποτελεί επιλέξιμη δαπάνη του προγράμματος και θα βαρύνει τον προϋπολογισμό του ΟΑΕΔ.
32. Την υπ' αριθμ. Β111402/09 απόφαση του προέδρου του Δ.Σ. του ΟΑΕΔ «Πρόγραμμα 4.500 νέων ελευθέρων επαγγελματιών ηλικίας 22-64 ετών με το διακριτικό τίτλο «ΠΡΟΓΡΑΜΜΑ ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ ΕΤΟΥΣ 2009», (ΦΕΚ 603 Β'/242009).
33. Την υπ' αριθμ. 7477/613/2-5-2012 απόφαση του Υπ. Εργασίας και Κοινωνικής Ασφάλισης περί «Εγκρισης προϋπολογισμού του Οργανισμού Απασχόλησης Εργατικού Δυναμικού».
34. Την υπ' αριθμ. 2553/11-9-2011 απόφαση του Δ.Σ. του ΟΑΕΔ (αρ. συνεδρ. 39/1192012), η οποία μας διαβιβάστηκε με το υπ' αριθμ. Β133377/12.09.2012 έγγραφό του.
35. Την υπ' αριθμ. Β135766/25-9-2012 βεβαίωση της Διεύθυνσης Οικονομικών Υπηρεσιών του ΟΑΕΔ.
36. Την ανάγκη καθορισμού Συστήματος Διαχείρισης, Αξιολόγησης, Παρακολούθησης και Ελέγχου - Διαδικασία Εφαρμογής «Πρόγραμμα επιχορήγησης 2.200 νέων ελευθέρων επαγγελματιών ηλικίας 22-64 ετών με το διακριτικό τίτλο «ΠΡΟΓΡΑΜΜΑ ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ ΕΤΟΥΣ 2009 Β' ΚΥΚΛΟΣ» που αφορά στους Άξονες Προτεραιότητας α) Αμιγούς Στόχου Σύγκλισης (Οκτώ (8) Περιφέρειες: Κρήτη, Ιόνια Νησιά, Β. Αιγαίο, Ανατολική Μακεδονία και Θράκη, Ήπειρος, Θεσσαλία, Δυτική Ελλάδα και Πελοπόννησος Άξονας Προτεραιότητας 7) και β) Σταδιακής Εξόδου (Τρεις (3) Περιφέρειες: Αττική, Κεντρική και Δυτική Μακεδονία Άξονας στο πλαίσιο του Εθνικού Στρατηγικού Πλαισίου Αναφοράς για την Προγραμματική Περίοδο 2007-2013,
Την υλοποίηση προγράμματος επιχορήγησης 2.200 νέων ελευθέρων επαγγελματιών ηλικίας 22-64 ετών με το διακριτικό τίτλο «ΠΡΟΓΡΑΜΜΑ ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ ΕΤΟΥΣ 2009 Β' ΚΥΚΛΟΣ» που αφορά στους Άξονες Προτεραιότητας:
α) Αμιγούς Στόχου Σύγκλισης (Οκτώ (8) Περιφέρειες: Κρήτη, Ιόνια Νησιά, Β. Αιγαίο, Ανατολική Μακεδονία και Θράκη, Ήπειρος, Θεσσαλία, Δυτική Ελλάδα και Πελοπόννησος Άξονας Προτεραιότητας 7) και
β) Σταδιακής Εξόδου (Τρεις (3) Περιφέρειες: Αττική, Κεντρική και Δυτική Μακεδονία Άξονας Προτεραιότητας 8), ως εξής:
Πλαίσιο ένταξης χρηματοδότηση - επιλέξιμες περιοχές
Σύμφωνα με τον Ν. 2956/2001 (ΦΕΚ Α' 258), μεταξύ των σκοπών του ΟΑΕΔ είναι η ενίσχυση και διευκόλυνση της ένταξης του ανθρώπινου δυναμικού της χώρας στην αγορά εργασίας.
Σύμφωνα με τις διατάξεις του άρθρου 29 του ν. 1262/1982 (ΦΕΚ 70 Α') «Για την παροχή κινήτρων ενίσχυσης της οικονομικής και περιφερειακής ανάπτυξης της χώρας και τροποποίηση συναφών διατάξεων», όπως τροποποιήθηκε με τα άρθρα 6 και 7 του ν. 1836/1989 (ΦΕΚ 79 Α') και το άρθρο 6 του ν. 2434/1996 (ΦΕΚ 188 Α'), ο Οργανισμός Απασχόλησης Εργατικού Δυναμικού (ΟΑΕΔ), υλοποιεί προγράμματα επιχορήγησης επιχειρηματικών πρωτοβουλιών απασχόλησης.
Με την υπ' αριθμ. 53672/4775/17-07-2008 απόφαση του Υπουργού Εργασίας, όπως τροποποιήθηκε με την υπ' αριθμ. 9.12276/ οικ.6.1615/15-07-2009 όμοια απόφαση και την υπ' αριθμ. 0.6403/σικ. 6.733/30-3-2010 όμοια απόφαση, όπως εκάστοτε ισχύει, εκχωρήθηκαν αρμοδιότητες διαχείρισης για πράξεις του Ε.Π. « Ανάπτυξη Ανθρώπινου Δυναμικού» στον ΟΑΕΔ. Για την πράξη αυτή δικαιούχοι είναι οι επιχειρήσεις που εντάσσονται στο ως άνω πρόγραμμα.
Επιλογή των προς χρηματοδότηση επιχειρηματικών σχεδίων, από Τριμελή Επιτροπή Αξιολόγησης, συστήνεται με απόφαση του Διοικητή του ΟΑΕΔ ως αρμοδίου οργάνου. Η αξιολόγηση γίνεται βάσει των παρακάτω κριτηρίων αξιολόγησης.
Τα κριτήρια της κατηγορίας Α', που αφορούν στην πληρότητα της υποβληθείσας αίτησης, η Επιτροπή είναι υπεύθυνη να επιβεβαιώσει την ορθότητα των στοιχείων του αιτουμένου, χαρακτηρίζονται με «ΝΑΙ» ή «ΟΧΙ» και αποτελούν λόγο αποκλεισμού από το πρόγραμμα.
• τη χρήση της τυποποιημένης ηλεκτρονικής αίτησης, με συμπληρωμένα όλα τα υποχρεωτικά πεδία (κριτήριο Α1) και
• το ότι ο ενδιαφερόμενος έχει την ιδιότητα του ανέργου (έχει ωφεληθεί από τη διαδικασία της εξατομικευμένης παρέμβασης και έχει παρακολουθήσει το σεμινάριο επιχειρηματικότητας πριν την έναρξη επιτηδεύματος), (κριτήριο Α2).
1. Σαφής περιγραφή του φυσικού αντικειμένου της πράξης ως προς τα βασικά, τεχνικά και λειτουργικά χαρακτηριστικά της προκήρυξης, (κριτήριο Β1).
2. Συμβολή της πρότασης στους στόχους του Άξονα Προτεραιότητας 3 «Διευκόλυνση της πρόσβασης στην απασχόληση» του Επιχειρησιακού Προγράμματος «Ανάπτυξη Ανθρωπίνου Δυναμικού», εντός του οποίου εξετάζεται η δυνατότητα υλοποίησης της υποβαλλόμενης πρότασης και στη στόχευση του προγράμματος, (κριτήριο Β2).
Οι προτάσεις που κατατίθενται από τις ομάδες ανέργων, στις οποίες δίνει έμφαση το πρόγραμμα, θα βαθμολογούνται με μεγάλο βαθμό (5, 4 ή 3). Σημαντική παράμετρο αποτελεί επίσης η εκτιμώμενη βιωσιμότητα της πρότασης. Σε άλλη περίπτωση θα λαμβάνει μικρή βαθμολογία (2,1 ή 0).
3. Συνάφεια και επάρκεια του ενδιαφερομένου με το αντικείμενο της επιχειρηματικής δραστηριότητας και επαρκή τεκμηρίωση με ύπαρξη τυπικών προσόντων ή/ και επαγγελματικής εμπειρίας, (κριτήριο Β3).
Εξετάζεται η συνάφεια του αντυχειμένου δραστηριότητας της επιχείρησης με το περιεχόμενο σπουδών ή /και κατάρτισης ή /και επιμόρφωσης, καθώς και με τη σχετική επαγγελματική εμπειρία του υποψήφιου Ν.Ε.Ε. Η ύπαρξη βεβαιωμένων σχετικών σπουδών σε συνδυασμό με τουλάχιστον τριετή επαγγελματική εμπειρία θα λαμβάνει υψηλή βαθμολογία (5, 4). Κατ' αναλογία θα βαθμολογούνται σε χαμηλότερη κλίμακα (3, 2) η ύπαρξη λιγότερων προσόντων και εμπειρίας και η έλλειψη αυτών (1, 0), αντίστοιχα.
4. Οικονομοτεχνική επάρκεια του επιχειρηματικού σχεδίου (εξέταση πιθανής ύπαρξης επιπλέον χρηματοδοτικών πόρων, π.χ. μέσω τραπεζικού δανεισμού), (κριτήριο Β4).
Εξετάζεται και βαθμολογείται η πιο ρεαλιστική προσέγγιση της πρότασης από πλευράς: α) κόστους αρχικής επένδυσης, β) δυνατότητας χρηματοδότησης και γ) περιγραφής τυχόν απαιτούμενου τεχνικού εξοπλισμού. Μια προτεινόμενη επένδυση που έχει ρεαλιστικό κόστος και επαρκή τεκμηρίωση χρηματοδότησης, ανεξαρτήτως προέλευσης, θα βαθμολογείται με υψηλό βαθμό (5, 4). Κατ' αναλογία θα βαθμολογείται σε χαμηλότερη κλίμακα (3, 2) η λιγότερο επαρκής τεκμηρίωση χρηματοδότησης και αντίστοιχα η έλλειψη αυτής θα βαθμολογείται με χαμηλότερο βαθμό (1, 0).
5. Ύπαρξη καινοτομιών στα προϊόντα ή τις υπηρεσίες που θα παρέχει η επιχείρηση ή/ και στη διαδικασία παραγωγής και διάθεσης αυτών, με προτεραιότητα σε καινοτόμες επιχειρηματικές προτάσεις που βασίζονται στις νέες τεχνολογίες ή δραστηριότητα σε καινοτόμους κλάδους και ιδιαίτερα στην πράσινη οικονομία, (κριτήριο Β5).
6. Ύπαρξη στοιχείων δικτύωσης, δηλαδή παραγωγικές και άλλες διασυνδέσεις με υφιστάμενες επιχειρήσεις καθώς και/ ή συμπράξεις μεταξύ δύο ή περισσότερων ανέργων για τη δημιουργία κοινής επιχείρησης, (κριτήριο Β6).
Η ένταξη στο πρόγραμμα πραγματοποιείται, ύστερα από το θετικό επιτόπιο έλεγχο (στο χώρο της επιχείρησης) από δύο ελεγκτές του Οργανισμού.
3.2. Εξοφλημένα τιμολόγια και λογιστικά έγγραφα ισοδύναμης αποδεικτικής αξίας περασμένα στα επίσημα θεωρημένα από την αρμόδια Δ.Ο.Υ βιβλία της επιχείρησης, αξίας τουλάχιστον ίσης με το ποσό της α' δόσης της επιχορήγησης όπως ορίζεται στο πρόγραμμα (6.000 €), που αφορούν σε δαπάνες (όπως αυτές ορίζονται στο άρθρο 8 της απόφασης).
3.3. Καταστατικό σύστασης της εταιρίας, εφόσον πρόκειται για εταιρία στην οποία συμμετέχει ο ενδιαφερόμενος.
3.4. Μισθωτήριο θεωρημένο από την αρμόδια Δ.Ο.Υ. ή τίτλο ιδιοκτησίας του χώρου στον οποίο στεγάζεται η επιχείρηση ή παραχωρητήριο θεωρημένο από την αρμόδια Δ.Ο.Υ. όταν ο ιδιοκτήτης είναι σύζυγος ή συγγενής α' βαθμού.
3.5. Άδεια για την άσκηση του επαγγέλματος, όπου απαιτείται καθώς και εγγραφή στο αρμόδιο Επαγγελματικό Επιμελητήριο. Άδεια ασκήσεως επαγγέλματος δύναται να διαθέτει είτε ο ίδιος είτε ένας τουλάχιστον από τους απασχολουμένους στην επιχείρηση του και σε περίπτωση εταιρείας είτε ο ένας τουλάχιστον από τους εταίρους που απασχολείται στην εταιρεία είτε ένας από τους απασχολουμένους σ' αυτή.
3.6. Να απασχολούνται αποκλειστικά στην επιχείρηση τους και να είναι ασφαλισμένοι κατά κύριο λόγο στον Ασφαλιστικό Φορέα που υπάγεται η επιχείρηση.
3.7. Η επιχείρηση να λειτουργεί ανεξάρτητα και σε κατάλληλα διαμορφωμένο χώρο (εκτός χώρου κατοικίας), κατά τρόπο ώστε να εξυπηρετεί ικανοποιητικά το σκοπό της. Επιτρέπεται κατ' εξαίρεση η λειτουργία της επιχείρησης σε χώρο (κατάλληλα διαμορφωμένο) εντός της οικίας του επαγγελματία στις περιπτώσεις: α) μητέρας παιδιού σε προσχολική ηλικία, β) γυναίκας που φροντίζει στην οικία της, συγγενείς α' βαθμού με αναπηρία, άνω του 70%. Για τις περιπτώσεις αυτές οι ενδιαφερόμενες απαιτείται να προσκομίζουν βεβαιώσεις, πιστοποιητικά κ.λπ. από δημόσιους φορείς.
Η έκθεση ελέγχου επέχει θέση υπεύθυνης δήλωσης, θα αποτελεί τη βάση για την υπαγωγή ή μη στο πρόγραμμα και θα είναι δεσμευτική για την έκδοση σύμφωνης με αυτήν απόφασης από τον Προϊστάμενο της Υπηρεσίας.
Οι ελεγκτές εξετάζουν συνολικά τις προϋποθέσεις του προγράμματος. Όλες οι προϋποθέσεις θα πρέπει να πληρούνται οπωσδήποτε κατά την ημερομηνία του επιτόπιου ελέγχου. Π.χ. το ποσό της δαπάνης δημιουργίας της επιχείρησης θα πρέπει να καλύπτεται κατά την ημερομηνία του επιτόπιου ελέγχου, έστω κι αν δεν καλύπτεται κατά το χρόνο υποβολής της «αίτησης υπαγωγής στο πρόγραμμα - υπεύθυνης δήλωσης».
Σε περίπτωση αρνητικού ελέγχου ο αρμόδιος διαχειριστής «του συστήματος ηλεκτρονικών αιτήσεων» ενημερώνει το σύστημα, η αίτηση απορρίπτεται και περνάει στο στάδιο «απόρριψη».
Οι Υπηρεσίες θα έχουν την δυνατότητα να καλύψουν τις κενές θέσεις που τυχόν θα δημιουργηθούν, από τις περιπτώσεις αυτών που δεν επελέγησαν αρχικά από την Τριμελή Επιτροπή Αξιολόγησης.
Στην περίπτωση αυτή, οι θέσεις θα καλύπτονται ύστερα από έγκριση της Επιτροπής Επίλυσης Ενστάσεων, μετά την σχετική υποβολή ένστασης.
Κενή θέση δημιουργείται όταν κατά την υλοποίηση του Προγράμματος (και μετά την προέγκριση), εκδίδεται απορριπτική απόφαση από την Υπηρεσία, η οποία επικυρώνεται και από την Επιτροπή Επίλυσης Ενστάσεων ύστερα από ένσταση του ενδιαφερόμενου.
Μετά την ηλεκτρονική υποβολή της «αίτησης υπαγωγής στο πρόγραμμα υπεύθυνης δήλωσης», η επιχείρηση του υποψηφίου πρέπει να είναι έτοιμη να ελεγχθεί οποιαδήποτε χρονική στιγμή από ελεγκτές του ΟΑΕΔ. Εφόσον δεν επιτευχθεί συνεννόηση μεταξύ του ενδιαφερόμενου και των Ελεγκτών για τη διεξαγωγή του επιτόπιου ελέγχου εντός της προβλεπόμενης προθεσμίας του ενός μηνός, οι Ελεγκτές θα ορίζουν ως ημερομηνία ελέγχου την πρώτη εργάσιμη ημέρα μετά την παρέλευση είκοσι (20) ημερολογιακών ημερών από την ημερομηνία της προέγκρισης.
Η αρμόδια Υπηρεσία του ΟΑΕΔ τηρεί για τους Νέους Ελεύθερους Επαγγελματίες που εντάσσονται στο πρόγραμμα ειδικό Μητρώο που περιλαμβάνει: Επωνυμία επιχείρησης, δραστηριότητα, διεύθυνση, Α.Φ.Μ., Εκθέσεις ελέγχων.
Δαπάνες, όπως: λειτουργικά έξοδα (μίσθωση χώρου, κατανάλωση ΔΕΗ κ.λπ.), παροχής υπηρεσιών (νομική υποστήριξη, λογιστική υποστήριξη κ.λπ.), αναλώσιμα (γραφική ύλη κ.λπ.), αποσβέσεις παγίων, αποδοχές και ασφαλιστικές εισφορές προσλαμβανόμενου προσωπικού, θεωρούνται ως τεκμηρίωση λειτουργίας της επιχείρησης και πιστοποιούνται με εξοφλημένα τιμολόγια και λογιστικά έγγραφα ισοδύναμης αποδεικτικής αξίας περασμένα στα επίσημα θεωρημένα από την αρμόδια Δ.Ο.Υ. βιβλία της επιχείρησης και συνάδουν με την ικανοποίηση του στόχου της πράξης. Τα εν λόγω τιμολόγια θα πρέπει να αντιστοιχούν σε αξία τουλάχιστον ίση με το εκάστοτε ποσό της επιχορήγησης, μέχρι την ολοκλήρωση της πράξης.
Οι δαπάνες αναφέρονται σε όλες τις δόσεις εκτός των αποσβέσεων παγίων που λαμβάνονται υπόψη για τις β', γ' και δ' δόσεις.
Στην περίπτωση που η ΝΕΕ έχει ως επαγγελματική έδρα την οικία της (ειδικές περιπτώσεις παρ. 3.7, αρ. 7, 3ο στάδιο της παρούσης), λαμβάνεται υπόψη το 1/4 του συνόλου των ενοικίων και των λειτουργικών δαπανών.
3. Καταβολή επιχορήγησης
Εφόσον η έκθεση του επιτόπιου ελέγχου είναι θετική, ο ΝΕΕ καλείται να προσέλθει στην Υπηρεσία μέσα σε είκοσι (20) ημερολογιακές ημέρες, από την ημερομηνία γνωστοποίησης της ένταξης της, και να προσκομίσει:
• Τιμολόγιο που εκδίδεται σύμφωνα με το άρθρ.12 παρ.3 Προεδρικού διατάγματος 186/1992 ΚΒΣ,
• Βεβαίωση ασφαλιστικής και φορολογικής ενημερότητας όπου απαιτείται. Σύμφωνα με τις υπ' αριθμ. ΔΙΑΔΠ/Α/10067/2007 και ΔΙΑΔΠ Φ.Α.1.1/2407/26/01/2009 κοινές υπουργικές αποφάσεις τα παραπάνω δικαιολογητικά αναζητούνται αυτεπάγγελτα από την αρμόδια για την έκδοση της διοικητικής πράξης Υπηρεσία. Σύμφωνα με την παρ. 3 του άρθρου 14 του ν. 3614/2007, το ποσό της επιχορήγησης δεν παρακρατείται και δεν εκχωρείται.
Κατά το τριανταεξάμηνο (36 μήνες) διάστημα της επιχορήγησης ο ΝΕΕ δεσμεύεται με τη λήξη κάθε έτους, από την ένταξη του στο πρόγραμμα και μέσα σε προθεσμία εξήντα (60) ημερολογιακών ημερών, να προσκομίσει:
• Αίτηση στην οποία θα δηλώνει ότι η επιχείρηση του λειτουργεί κανονικά και ότι το σύνολο της δαπάνης του προαναφερθέντος χρονικού διαστήματος είναι τουλάχιστον ίσο με το ποσό της 2ης, της 3ης ή της 4ης δόσης που πρόκειται να εισπράξει, όπως αυτή εμφανίζεται σε εξοφλημένα τιμολόγια ή λογιστικά έγγραφα ισοδύναμης αποδεικτικής αξίας περασμένα στα επίσημα θεωρημένα από την αρμόδια ΔΟΥ βιβλία της επιχείρησής του.
• Βεβαίωση φορολογικής και ασφαλιστικής ενημερότητας όταν απαιτείται, τιμολόγιο και επικυρωμένα φωτοαντίγραφα του βιβλίου εσόδων - εξόδων του προηγούμενου έτους ή βεβαίωση καταβολής Φ.Π.Α. στη Δ.Ο.Υ.
Ο ενταγμένος στο πρόγραμμα υποχρεούται να ενημερώνει την Υπηρεσία εγκαίρως και γραπτώς για οποιαδήποτε αλλαγή στα στοιχεία που έχει δηλώσει με την αίτηση για ένταξη του.
Η επιχείρηση δεν πρέπει να διακόψει τη λειτουργία της ή να προβεί σε μεταβολή των όρων και προϋποθέσεων του προγράμματος στην τριετία (3ετία) από την έναρξη δραστηριότητας της, άλλως διακόπτεται η επιχορήγηση με επιστροφή του καταβληθέντος ποσού, σύμφωνα με τα οριζόμενα στην άρθρο 9.
Στην περίπτωση που το ποσό της δαπάνης έχει καταβληθεί από τον ΟΑΕΔ αχρεωστήτως απευθείας στην επιχείρηση και διαπιστωθεί παράβαση όρου ή όρων ή προϋποθέσεων του προγράμματος, θα εφαρμόζονται α) οι διατάξεις της ΥΠΑΣΥΔ υπ' αριθμ. 14053/ΕΥΣ 1749/27-3-2008, όπως αυτή ισχύει κάθε φορά και β) οι διατάξεις του άρθρου 29 του ν. 1262/1982 (ΦΕΚ 70/Α'/16.6.1982), όπως ισχύει για την απόδοση στον ΟΑΕΔ, καθώς και οι διατάξεις της με αριθμό 1016784/129925/0016/26-02-1997 (ΦΕΚ Β' 120) απόφασης του Υπουργού Οικονομικών, η οποία εκδόθηκε κατ' εξουσιοδότηση της παραγράφου 4 του άρθρου 106 του Κώδικα Δημοσίου Λογιστικού (Ν. 2362/1995) και δυνάμει της οποίας η είσπραξη των εσόδων του Ο.Α.Ε.Δ. ανατέθηκε στις Δημόσιες Οικονομικές Υπηρεσίες.
Εάν ο νέος επαγγελματίας καταθέσει εκπρόθεσμα δικαιολογητικά για την καταβολή επιμέρους δόσης ή της προκαταβολής, η αξίωση του για το συγκεκριμένο ποσό παραγράφεται χωρίς διακοπή της επιχορήγησης, με απόφαση του Προϊσταμένου της αρμόδιας Υπηρεσίας Απασχόλησης του Οργανισμού, εφόσον η επιχείρηση λειτουργεί και εξακολουθούν να τηρούνται οι όροι και προϋποθέσεις του Προγράμματος.
Στις περιπτώσεις που ο ΝΕΕ δεν προσέλθει στην Υπηρεσία για να υποβάλει αίτηση πληρωμής δόσης εντός της προβλεπόμενης προθεσμίας, τότε η Υπηρεσία εντός εύλογου χρονικού διαστήματος οφείλει να προβεί σε επιτόπιο έλεγχο προκειμένου να διαπιστώσει την καλή λειτουργία της επιχείρησης σύμφωνα με τα οριζόμενα στην οικεία απόφαση. Εφόσον διαπιστωθεί η καλή λειτουργία της επιχείρησης σύμφωνα και με τον έλεγχο των απαιτούμενων δικαιολογητικών, η Υπηρεσία θα προβαίνει σε παραγραφή. Εάν δεν τηρούνται οι όροι η Υπηρεσία θα προβαίνει σε διακοπή με επιστροφή του αναλογούντος ποσού. Αν κατά την ημερομηνία του ελέγχου η επιχείρηση δεν λειτουργεί και η Υπηρεσία δεν μπορεί να διαπιστώσει την ακριβή ημερομηνία παράβασης των όρων του προγράμματος τότε ως ημερομηνία διακοπής θα θεωρείται η ημερομηνία της τελευταίας αίτησης που είχε υποβάλλει ο ΝΕΕ στην υπηρεσία και από την οποία διαπιστώνεται ότι μέχρι τότε είχαν τηρηθεί οι όροι του προγράμματος.
Εάν μετά την ένταξη του νέου επαγγελματία στο πρόγραμμα, διαπιστωθεί ότι δεν τηρεί τους όρους ή τις προϋποθέσεις του, ο Προϊστάμενος της αρμόδιας Υπηρεσίας Απασχόλησης με απόφαση του θα ανακαλεί την υπαγωγή του επαγγελματία στο πρόγραμμα ανεξάρτητα από το όργανο που την εξέδωσε.
Οποιαδήποτε διαφορά προκύψει μεταξύ των δικαιούχων και των Υπηρεσιών Απασχόλησης του ΟΑΕΔ, για τις περιπτώσεις που αφορούν στην απόρριψη της αίτησης της επιχείρησης για υπαγωγή στο πρόγραμμα, την ανάκληση της εγκριτικής απόφασης και την παραγραφή της αξίωσης για καταβολή της επιχορήγησης από τον Προϊστάμενο της αρμόδιας Υπηρεσίας Απασχόλησης του ΟΑΕΔ θα επιλύεται με απόφαση της Ειδικής Επιτροπής Ενστάσεων ή του αρμόδιου κάθε φορά οργάνου.
13.1 Προκειμένου να διασφαλιστεί η αποτελεσματικότητα και η ορθή εφαρμογή του προγράμματος, τα αρμόδια όργανα σύμφωνα με το θεσμικό πλαίσιο που διέπει το ΕΣΠΑ, λαμβάνουν τα αναγκαία μέτρα με σκοπό:
-την εξασφάλιση επαρκούς διαδρομής ελέγχου
13. 2 Επίπεδο - είδος ελέγχου και αρμόδια όργανα
1. Διοικητικές και Επιτόπιες Επαληθεύσεις επί μέρους πράξεων που διενεργούνται από τη Διαχειριστική Αρχή ή από τον Ενδιάμεσο Φορέα Διαχείρισης.
2. Επιθεωρήσεις, οι οποίες διενεργούνται από την Αρχή Πιστοποίησης ή υπό την ευθύνη της στη Διαχειριστική Αρχή, στον Ε.Φ.Δ. και στους δικαιούχους συγχρηματοδοτούμενων πράξεων.
• Η εναρμόνιση της δράσης με τους στόχους του Επιχειρησιακού Προγράμματος, με τους στόχους του ΕΣΠΑ και με τις διατάξεις των Κανονισμών, των σχετικών με την αποστολή των διαρθρωτικών ταμείων.
• Η καλή δημοσιονομική διαχείριση, η οποία μεταξύ άλλων περιλαμβάνει την δικαιολόγηση και τη λογιστική καταγραφή των δαπανών, την τήρηση της ισχύουσας φορολογικής νομοθεσίας και τη διαχείριση σύμφωνα με τις αρχές της οικονομίας και της χρηστής δημοσιονομικής διαχείρισης.
13.3. Ο ΟΑΕΔ ασκεί τους προβλεπόμενους από το Σύστημα Διαχείρισης και Ελέγχου των ΕΠ του ΕΣΠΑ, ελέγχους στους δικαιούχους της πράξης του συνολικού προγράμματος οποιαδήποτε χρονική στιγμή, προκειμένου να διαπιστωθεί η τήρηση των όρων του συνολικού προγράμματος, εφαρμόζοντας τις διατάξεις της ΥΠΑΣΥΔ υπ' αριθμ. 14053/ΕΥΣ 1749/27-3-2008, όπως αυτή ισχύει κάθε φορά.
• Την πρόληψη ή την εξακρίβωση τυχόν παραβάσεων καθώς και την επιβολή κυρώσεων,
• οι δεσμευθείσες θέσεις,
• οι καλυφθείσες θέσεις, οι οποίες προκύπτουν μετά την έκδοση των εγκριτικών αποφάσεων,
• η καταβολή των επιχορηγήσεων κ.λ.π.
Οι επαληθεύσεις του προγράμματος θα διενεργούνται από υπαλλήλους του ΟΑΕΔ σύμφωνα με τα οριζόμενα α) στην Κοινή Υπουργική απόφαση υπ' αριθμ. 2/34255/0022/6-6-2001, όπως τροποποιήθηκε και ισχύει, β) στην υπ' αριθμ. 2854/1-7-2008 απόφαση του Δ.Σ. του ΟΑΕΔ, γ) στην κοινή υπουργική απόφαση υπ' αριθμ. 2/96072/0022/04-01-12 και δ) στις διατάξεις της ΥΠΑΣΥΔ υπ' αριθμ. 14053/ΕΥΣ1749/27-3-2008, όπως αυτή ισχύει κάθε φορά.
Οι επιτόπιες επαληθεύσεις, καθώς και οι έλεγχοι, συνίστανται στην επαλήθευση της παράδοσης των συγχρηματοδοτούμενων υπηρεσιών και της πραγματοποίησης των δαπανών, που δηλώνουν οι δικαιούχοι, σύμφωνα με τους όρους της απόφασης ένταξης των πράξεων, καθώς και τη συμμόρφωση των εμπλεκόμενων φορέων με τους κοινοτικούς κανόνες καθ' όλη την περίοδο υλοποίησης του συνολικού προγράμματος, οι οποίοι βασίζονται στο εγκεκριμένο Σύστημα Διαχείρισης και Ελέγχου των Επιχειρησιακών Προγραμμάτων του ΕΣΠΑ καθώς και την Υπουργική απόφαση του Συστήματος υπ' αριθμ. 14053/ ΕΥΣ 1749/27.03.08 (ΦΕΚ540 Β), όπως ισχύει.
4. Όλοι οι εμπλεκόμενοι φορείς είναι υποχρεωμένοι να τηρούν και να καταθέτουν στοιχεία φυσικού αντικειμένου βάσει του Παραρτήματος XXIII σύμφωνα με τα αναγραφόμενα στον Κανονισμό (ΕΚ) 1828/2006 της Επιτροπής της 8ης Δεκεμβρίου 2006, βάσει των οδηγιών της Ειδικής Υπηρεσίας και τις απαιτήσεις των πράξεων.
Λεπτομέρειες εφαρμογής του προγράμματος εξειδικεύονται περαιτέρω με αποφάσεις του Δ.Σ. του ΟΑΕΔ μετά την έγκριση της οικείας Διαχειριστικής Αρχής.
ΥΠΟΥΡΓΟΣ ΑΝΑΠΤΥΞΗΣ, ΑΝΑΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ
ΕΡΓΑΣΙΑΣ ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ